**ZAPISNIK**

**2. redovne sjednice Senata**

**7. prosinca 2022. godine, srijeda, od 1305 do 1515 h**

**Zgrada Hypatia, Ulica Florijana Andrašeca 18a, Zagreb**

**PRISUTNI:** prof. dr. sc.Boris **Cota**, dr. sc. Pavel **Gregurić**,dr. sc.Boris **Jokić** (prisutan od 1325), prof. dr. sc.Pero **Lučin**,dr. sc.Darko **Orešković**,prof. dr. sc. Petar **Pervan**,prof. dr. sc. Zdravko **Petak**, prof. dr. sc. Krunoslav **Pisk**, dr. sc. Sonja **Radas** (prisutna do 1430), prof. dr. sc. Zvonimir **Šikić**;

**ODSUTNI:** prof. dr. sc. Neven **Budak**

**OSTALI PRISUTNI:** dr. sc. Tvrtko **Smital**

***Tajništvo:*** *Robert Brozd*

**DNEVNI RED**

1. Uvodna i proceduralna točka
2. **Osvrt na novi Zakon o visokom obrazovanju i znanstvenoj djelatnosti**
3. Obavijesti i razno

**Ad 0/ Uvodna i proceduralna pitanja**

* Senat ima kvorum **(10/11)**.
* Dnevni red je prihvaćen jednoglasno.
* Za ovjerovitelja ove sjednice određen je Boris **Cota**, a za zapisničara Robert **Brozd.**
* Zapisnik prethodne sjednice poslan je članovima Senata na očitovanje. Prihvaćene su naknadne primjedbe na formulaciju zaključaka 2. točke (Dogovor o budućim temama rada) te je tako izmijenjeni zapisnik jednoglasno usvojen.

**Ad 1/ Osvrt na novi Zakon o visokom obrazovanju i znanstvenoj djelatnosti**

Predsjednik Sindikata Tvrtko Smital upoznao je članove Senata s konačnim sadržajem ZVOZD-a, naglasivši pritom dualnu ulogu Sindikata u procesu konzultacija s resornim Ministarstvom oko Zakona: zaštitu materijalnih i statusnih interesa članova s jedne strane, te brigu za razvoj i napredak sustava u cjelini s druge. Smital je u izlaganju istaknuo najvažnije dijelove Zakona, razdijelivši ih na pozitivne i negativne. U najbolje dijelove zakonskog teksta, prema sindikalnom stavu, spadaju:

* bolje definiran koncept autonomije sveučilišta i veća nadzorna uloga države na sveučilištu
* ustroj javnog sveučilišta i izbor čelnika
* ograničenje bujanja studijskih programa bez nužnih kadrovskih i prostornih potencijala
* ukidanje dualizma zvanja i radnih mjesta, izbori i reizbori
* reguliranje ugovora o radu na javnim institutima i visokim učilištima nakon 65. godine
* financiranje kroz programske ugovore i veća financijska autonomija ustanova

Najveći problemi ZVOZD-a su sljedeći:

* sporovi između zaposlenika i poslodavca su predmet upravnog postupka
* napredovanja i reizbori na radnim mjestima
* nedovoljno jasne odredbe vezane za financiranje putem programskih ugovora
* izostanak reguliranja stručnog rada i vlastitih prihoda
* nedovoljno razrađene prijelazne odredbe s prekratkim rokovima

Nakon opsežnije rasprave zauzet je većinski stav Senata kako bi Sindikat, uz zaštitu interesa članova kao polazišnu točku, svakako trebao djelovati u smislu svojevrsnog *policy-brokera*, koristeći svoj položaj, iskustvo te jedinstveni uvid u sustav kako bi utjecao na prihvaćanje onih zakonskih rješenja koja sustav čine učinkovitijim, kvalitetnijim i uspješnijim u međunarodnim okvirima. Na tom tragu utvrđeni su sljedeći zaključci:

* **Nedovoljno razrađene odredbe ZVOZD-a predstavljaju objektivnu opasnost da sustav znanosti otklizi u veću entropiju.**
* **Senat predlaže da se nedostaci Zakona pokušaju otkloniti kroz jači angažman Sindikata oko pravilnika kao provedbenih akata.**
* **Senat će uz potporu Tajništva Sindikata organizirati okrugli stol o ulasku mladih znanstvenika u sustav i mogućnostima napredovanja u svjetlu nove zakonske regulative.**
* **Ako ishodi održanog okruglog stola budu u skladu s očekivanjima, po istom modelu se može obraditi tema kriterija za napredovanje i reizbor.**

**Ad 3/ Obavijesti i razno**

Članovi Senata su upoznati sa skorim početkom pregovora za granski kolektivni ugovor. Aktualni ugovor istekao je s 1. prosinca ove godine i trenutno se nalazi u produženoj primjeni. Predstavnici Sindikata višekratno su tražili od Ministarstva termin za početak pregovora, no zapelo je na proceduri jer Vlada RH još uvijek nije imenovala svoje predstavnike u pregovarački odbor.

U Zagrebu, 25. siječnja 2023. godine.

**Zapisničar:** **Ovjerovitelj:** **Predsjednik Senata:**

Robert **Brozd**  prof. dr. sc. Boris **Cota** prof. dr. sc. Krunoslav **Pisk**